Neem só beheer wanneer jou voertuig glyFoto: Pixabay, Public Domain Pictures Nat paaie is dikwels die oorsaak van talle ongelukke. Maroela Media deel ŉ klomp nuttige wenke wat jou kan help om in beheer van jou motor te bly op die nat paaie in die komende lente- en somerreën. Dawid Botha, Virseker-woordvoerder, het in ŉ verklaring gesê wanneer motors in die reënseisoen oor die nat pad gly, in Engels bekend as “aquaplane”, veroorsaak dit dikwels ongelukke, omdat mense nie weet hoe om die motor te hanteer wanneer dit gebeur nie. “Voertuie gly oor die pad wanneer die bande van die padoppervlak gelig word as dié met ŉ plas water in aanraking kom. Die bande loop dan effektief op ŉ waterkussing, in plaas van op die pad self. Dit belemmer die bande se vermoë om aan die pad te klou en gevolglik die bestuurder se vermoë om die voertuig te beheer,” het hy gesê. Bande wat oor plasse gly, word hoofsaaklik deur drie dinge veroorsaak: spoed, wat effektief die hoeveelheid water wat jou voertuig se bande moet verplaas binne ŉ sekere tyd verhoog; bande met onvoldoende loopvlakke, wat die vermoë van die band om water te verplaas beperk en waterdiepte, waar die hoeveelheid water op die padoppervlak eenvoudig te veel is vir ŉ band, selfs een met ŉ goeie loopvlak, om betyds verplaas te word. Dit word verder vererger deur olie en stof wat na die padoppervlak styg in reënweer en hoogs glibberige en gevaarlike toestande tot gevolg het. Neem só beheer wanneer jou voertuig gly: Botha meen voorkoming is egter in dié geval ook beter as genesing. “Dit is beter om seker te maak jou voertuig se bande het voldoende loopvlak, die rem- en stabiliteitstelsels werk effektief, dat jy spoed verminder in reënerige omstandighede en die pad fyn dophou vir glibberige kolle en plasse,” het hy bygevoeg.